ལག་ཁྱེར་ལ་ཞིབ་བཤེར་བྱེད་ས་དེ་ནས་རྒྱ་གར་ནང་འཛུལ་ཞུགས་ཆོག་པའི་ཆོག་མཆན་རག་རྗེས་ངས་ལམ་སང་རང་ཉིད་ཀྱི་ཅ་དངོས་བླུགས་པའི་སྒམ་ལེན་སར་སོང་།སྒམ་ལེན་སའི་ཉེ་སར་སླེབས་དུས་བོད་རིགས་ཕོ་གསར་ཞིག་དང་ཨ་མ་ལགས་ཤིག་གིས་ང་ལ་གཡབ་མོ་བྱས་ཏེ་ཤོག་ཟེར།ཁོང་གཉིས་ནི་ཨུ་རུ་སུའི་རྒྱལ་ས་མོ་སོ་ཁོའོ་ཡི་གནམ་ཐང་ནས་ང་དང་ཐུག་པ་ཞིག་ཡིན།ཁོང་གཉིས་ཀྱིས་བཤད་པ་ལྟར་ན།ཁོང་གཉིས་ན་ཐར་ལནྜིར་གཉེན་འཕྲད་དུ་སོང་ནས་ཨུ་རུ་སུ་བརྒྱུད་རྒྱ་གར་དུ་ལོག་འཆར་ལྟར།ཨུ་རུ་སུར་གནམ་གྲུ་བརྗེ་དགོས་ཀྱང་།ན་ཐར་ལཎྜི་ནས་ཨུ་རུ་སུར་ཡོང་མཁན་གྱི་གནམ་གྲུ་དེ་སླེབས་ཕྱི་བས།རྒྱ་གར་དུ་འགྲོ་བའི་གནམ་གྲུ་རྗེས་མ་ཟིན།དེར་བརྟེན་ཨུ་རུ་སུའི་གནམ་ཐང་དུ་མཚན་གཅིག་སྡོད་དགོས་བྱུང་འདུག།འོན་ཀྱང་བུ་དེས་དབྱིན་སྐད་ཡག་པོ་ཤེས་པས་རྩོད་གླེང་བྱས་ཏེ།སྡོད་གནས་མགྲོན་ཁང་དང་ཟ་མ་ཡག་་པོ་རག་བྱུང་ཟེར།